d. partem posteriorem magnitudine auctam; 
e. proboscidis, seu tubi cibarii expulsi partem anticam. 
b ) apertura genitali discreta antica : 
Familia VIII. NEMERTINA. 
(Corpus filiforme saepe depressum molle, nec proteum.) 
a) coeca: 
30. Nemertes (Cuvier), Familia Nemertinorum ( 1 ). 
Character Generis: Corpus filiforme, teretiusculum, aut depressum, molle, nec proteum, distinctius 
annulatum, nudum; tubus cibarius laeyis, tenuis, flexuosus, ore anoque terminalibus, proboscide 
exserenda laevi aut nulla (?); apertura genitalis discreta, antica, ampla, ventralis; ocellorum vesti- 
gia nulla. 
1. N. Hemprichii, iNov. spec. : quadripedalis compressus albus, taenia utrinque media longitudinali 
rufa, sanguinea, capite transverse bifasciato, corpore postica tenuissimo. 
Elegans et maxima species in sinu Maris rubri sinaitico prope Scherm el Scheech Pinnam 
vetustam habitabat. 
Iconem serius edemus. 
Corpus quadripedale compressum, antica obtusum angustius, medium dilatatum, postica 
subtilissime attenuatum. Latitudo corporis maxima 4 lineas aequat. Color albus, taenia dorsuali 
et ventrali media rufo -sanguinea interruptus. Taenia dorsualis pone occiput dilatatur et tanquam 
in fasciam eiusdem coloris transversam abit, unde forma litterae T oritur. Ante hanc transver- 
sam fasciam minor aliqua eiusdem coloris macula, seu fascia in ipso vertice sita est, eadem 
transverse oblonga. Taenia ventralis pone osculum genitale incipit. Totum corpus sulcis creber- 
rimis angustissimisque transversis tanquam annulatum est. Organa externa nulla. Oscula tria: 
1) os verum anticum terminale angustissimum, 2) apertura genitalis et suctoria gutturis 
amplissima, 3) apertura analis terminalis, minima, postica. Caput incisura a corpore discretum, 
ab apertura genitali ampla subtus limitatur. A frontis apice medio et ab ipso ore, labiis destituto, 
vas tenue incipit, tubum cibarium referens, quod principio valde flexuosum et in cavo peculiari 
reconditum est, dein subito parumper dilatatum et denique cum corpore decrescens recta ad anum 
continuatur. Tubus ille cibarius, ratione corporis admodum exiguus est. Longe maximum cor- 
poris spatium ovaria duo replent, quae in utroque latere sita sunt et in media corporis parte 
amplificantur. Ambo ovaria aperturam amplam in gutture animalis conspicuam competunt, quae 
triplici munere fungitur. Primum illa apertura progredienti animali in patellae suctoriae modum 
inservit; secundo gelatinam seu mucum copiosissimum effundit, quo, instante periculo, vermis 
involvitur; tertio demum excernendis ovis exitum largitur. Ab hoc osculo genitali fistula ampla, 
sensim decrescens, per totum corpus media proficiscitur eademque ovaria duo, numerosissimis 
stricturis verticalibus lobata separat. Ovarii lobi cum annulorum externorum vestigiis nonnihil, (*) 
(*) De Nemerlis nomine dissentiunt auctores. Alii Borlasiae nomen a Clarissimo Oken propinatum anteponunt. Equidem Linei 
et Linariae prima nomina, quorum alterum Familiam, alterum Genus plantarum significat, cum Cuviero et Blainvillio reiicienda 
censeo, Borlasiae vero nomen ea de causa non suscipio, quoniam viro docto ex eo, quod eius nomen vermi alicui saepe taedioso, tan- 
quam genericum tribuitur, nec honos, nec laetitia redit. Eandem ob causam Schreilersium Bremsii et Meckeliam equidem nunquam 
suscipiam, etiamsi ius auctorum ea sanciat. De fabulosis et antiquis et de specialibus nominibus alio modo sentio. 
Eidem fere Familiae Blainville nomen Terelulariorum imposuit, quod minus feliciter fabricatum esse censui. Planariarum 
eiusdem viri docti familia aliis characteribus nititur, quam nostra. Vide: Dict. classique des Sciences naturelles, Arlicle : V er s ; 1828. 
